Кыргыз Республикасынын Президентинин Талас облусундагы ыйгарым укуктуу өкүлүнүн аппаратынын  ****административдик мамлекеттик кызмат орундарынын** **башкы**** тобундагы кызмат орундарына кадрлар резервине киргизүү үчүн ачык конкурс жарыялайт

Административдик кызмат орундарына коюлуучу жалпы талаптар:

Кызматчы төмөнкү талаптарга ылайык келүүгө тийиш:

1) Кыргыз Республикасынын жараны болууга;

2) мамлекеттик жарандык кызмат үчүн - 21 жаштан жаш болбоого;

3) ушул кызмат орду үчүн мыйзамдарда жана кызматка кабыл алууну жүзөгө ашырып жаткан Кыргыз Республикасынын Президентинин Талас облусундагы ыйгарым укуктуу өкүлүнүн аппараты тарабынан белгиленген квалификациялык талаптарга ылайык келүүгө.

**Башкы топтогу административдик мамлекеттик кызмат орундарынын тобуна төмөнкүдөй квалификациялык талаптар белгиленет:**

**1)** **кесиптик билимдин деңгээли**:

- тиешелүү багыттагы жогорку билим;

**2) иш стажы жана тажрыйбасы:**

- мамлекеттик жана/же муниципалдык кызматтын стажы жалпысынан 3 жылдан кем эмес же тиешелүү кесиптик чөйрөдөгү иш стажы 5 жылдан кем эмес;

**3) кесиптик компетенттүүлүгү:**

- төмөнкүлөрдү билүү:

Кыргыз Республикасынын жалпы мыйзамдарын, ошондой эле тиешелүү кызмат орду боюнча иш чөйрөнү регламенттөөчү мыйзамдарды;

кызматтык милдеттерди аткаруу үчүн зарыл болгон көлөмдө мамлекеттик жана/же расмий тилдерди билүү;

- билгичтиги:

маалыматты жыйноо, талдоо, системалаштыруу жана жалпылоо;

аналитикалык документтерди даярдоо;

тиешелүү чөйрөдөгү ата мекендик жана чет өлкөлүк тажрыйбаны талдоо жана практикада колдонуу;

кесиптештер менен натыйжалуу кызматташуу;

иштиктүү сүйлөшүүлөрдү жүргүзүү;

эмгектин жаңы шарттарына адаптациялашуу;

- көндүмдөрү:

ченемдик укуктук актылар менен иштөө жана аларды тажрыйбада колдонуу;

ишти пландоо жана жумуш убактысын туура бөлүштүрүү;

башкаруучулук чечимдерди ыкчам ишке ашыруу;

компьютердик жана уюштуруу техникасын, зарыл болгон программалык продуктуларды колдоно билүү.

Ар бир административдик кызмат орду үчүн мамлекеттик тилди билүү деңгээли мамлекеттик тил чөйрөсүндөгү Кыргыз Республикасынын мыйзамдарына ылайык белгиленет.

**Административдик мамлекеттик башкы кызмат орундарынын тобу үчүн тесттик тапшырмаларды (негизги тест) түзүүдө колдонулуучу ченемдик укуктук актылардын тизмеси**

1) Кыргыз Республикасынын Конституциясы;

2) Кыргыз Республикасынын “Кыргыз Республикасынын Министрлер Кабинети жөнүндөгү” конституциялык мыйзамы;

3) Кыргыз Республикасынын Эмгек кодекси;

4) Кыргыз Республикасынын «Жарандардын кайрылууларын кароо тартиби жөнүндө» Мыйзамы;

5) Кыргыз Республикасынын «Мамлекеттик жарандык кызмат жана муниципалдык кызмат жөнүндө» Мыйзамы;

6) Кыргыз Республикасынын «Ченемдик-укуктук актылары жөнүндө» мыйзамы;

7) Кыргыз Республикасынын «Кызыкчылыктардын кагылышуусу жөнүндө» мыйзамы;

8) Кыргыз Республикасынын «Кыргыз Республикасынын мамлекеттик органдарынын жана жергиликтүү өз алдынча башкаруу органдарынын карамагында турган маалыматтарга жетүү жөнүндө» мыйзамы;

9) Кыргыз Республикасынын «Коррупцияга каршы аракеттенүү жөнүндө» Мыйзамы;

10) Кыргыз Республикасынын Өкмөтүнүн 2020-жылдын 3-мартындагы №120 токтому менен бекитилген Кыргыз Республикасында иш кагаздарын жүргүзүү боюнча типтүү нускама.

 **Экономика жана регионду комплекстүү өнүктүрүү багытында**

1) **Кесиптик билимдин деңгээли:**

Экономика жана башкаруу, эл аралык мамилелер багыттары боюнча жогорку кесиптик билими.

**2)Кесиптик компетенттүүлүгү:**

Кыргыз Республикасынын төмөнкү Кодекстерин жана мыйзамдарын билүү:

-“Кыргыз Республикасынын Бюджеттик Кодекси”;

- Кыргыз Республикасынын Салык кодекси;

-“Кыргыз Республикасынын Салыктык эмес кирешелер жөнүндө

Кодекси”;

- “Кыргыз Республикасынын Жер кодекси”;

-“Расмий статистика жөнүндө”;

-“Кыргыз Республикасында инвестициялар жөнүндө”;

-“Кыргыз Республикасындагы мамлекеттик-жеке өнөктөштүк жөнүндө”;

-“Инвестициялык фонддор жөнүндө”;

-“Кыргыз Республикасынын социалдык-экономикалык өнүгүүсүн мамлекеттик болжолдоо жөнүндө”;

-“Кыргыз Республикасындагы эркин экономикалык зоналар жөнүндө”;

- “Жер Казынасы жөнүндө”;

- "Электр Энергетикасы жөнүндө";

- “Шаар куруу жана архитектура жөнүндө”;

- “Автомобиль транспорту жөнүндө”;

-“Турак жайды өрттөн жана табигый кырсыктардан милдеттүү камсыздандыруу жөнүндө”;

-“Кыргыз Республикасынын мамлекеттик жарандык кызматчыларынын жана муниципалдык кызматчыларынын этика кодекси”;

**Укук тартиби, коопсуздук жана өзгөчө кырдаалдар бөлүмү**

 1) **Кесиптик билимдин деңгээли:**

-Юриспруденция, Өрт коопсуздугу, Аскердик билим берүү, экономика жана башкаруу багыттары боюнча жогорку кесиптик билими.

2) **Кесиптик компетенттүүлүгү:**

Кыргыз Республикасынын төмөнкү Кодекстерин жана мыйзамдарын

билүү:

- Кыргыз Республикасынын Укук бузуулар жөнүндө кодексин

-“Согуштук абал жөнүндө”

-“Жарандык коргонуу жөнүндө”;

-“Өзгөчө абал жөнүндө”;

-“Тынч чогулуштар жөнүндө”;

-“Административдик иштин негиздери жана административдик жол-жоболор жөнүндө”;

-“Кыргыз Республикасынын мамлекеттик сырларын коргоо жөнүндө”;

-“Экстремисттик аракеттерге каршылык көрсөтүү жөнүндө”;

-“Кыргыз Республикасынын стратегиялык объектилери жөнүндө”

-Кыргыз Республикасынын Президентинин “Бийлик органдарындагы саясий жана системалуу коррупциянын себептерин жоюу боюнча чаралар жөнүндө” Жарлыгы;

-“Кызматтык пайдалануу үчүн маалыматтарды камтыган документтер менен иштөө тартиби жөнүндө жобо”.

-“Кыргыз Республикасынын мамлекеттик жарандык кызматчыларынын жана муниципалдык кызматчыларынын этика кодекси”;

**Тандоого катышуу үчүн төмөндөгүдөй документтерди тапшыруу керек:**

- өзүнүн арызы;

- резюме (электрондук почтасын, жашаган дарегин, байланыш телефондорун көрсөтүү менен);

- өздүк таржымал (соттуулугу бар же жок экендиги жөнүндө маалыматты көрсөтүү менен);

- нотариустан же акыркы иштеген жеринде күбөлөндүрүлгөн негизги жана кошумча билимин (бар болсо) ырастаган документтердин көчүрмөлөрү;

- нотариустан же акыркы иштеген жеринде күбөлөндүрүлгөн эмгек китепчесинин көчүрмөсү (иш стажы бар болсо);

- илимий даражаны жана илимий наамды (бар болсо) ыйгаруу жөнүндө документтердин көчүрмөлөрү;

- паспорттун көчүрмөсү.

Тандоого катышуу үчүн керектүү документтер төмөндөгү даректе саат 8-30дан 17-30га чейин кабыл алынат. **Кыргыз Республикасынын Президентинин Талас облусундагы ыйгарым укуктуу өкүлчүлүгүнүн** расмий веб-сайтына чыккан күндөн тартып 2024-жылдын 20-октябры күнүнөн кечиктирбей **“Сынакка”** деген белги коюлган көктөмөгө салыныптапшырылуусу зарыл.

Документтерди кабыл алуу дареги: Талас шаары Бердике баатыр көчөсү №287, 3-кабат №316 бөлмөсү. Байланыш телефондору: (03422) 5 3975, 0708 809698.